CELEX: 62008CA0153
Language: mt
Date: 2009-10-06 00:00:00
Title: Kawża C-153/08: Sentenza tal-Qorti tal-Ġustizzja (L-Ewwel Awla) tas- 6 ta’ Ottubru 2009 — Il-Kummissjoni tal-Komunitajiet Ewropej vs Ir-Renju ta’ Spanja (Nuqqas ta’ Stat li jwettaq obbligu — Libertà li jiġu pprovduti servizzi — Artikoli 49 KE u 36 tal-Ftehim ŻEE — Taxxa diretta — Taxxa fuq id-dħul — Eżenzjoni fiskali limitata għar-rebħ minn lotteriji u logħob tal-ażżard organizzati minn ċerti korpi u entitajiet nazzjonali)

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/10
            
         Sentenza tal-Qorti tal-Ġustizzja (L-Ewwel Awla) tas-6 ta’ Ottubru 2009 — Il-Kummissjoni tal-Komunitajiet Ewropej vs Ir-Renju ta’ Spanja
   (Kawża C-153/08) (1)
   
   (Nuqqas ta’ Stat li jwettaq obbligu - Libertà li jiġu pprovduti servizzi - Artikoli 49 KE u 36 tal-Ftehim ŻEE - Taxxa diretta - Taxxa fuq id-dħul - Eżenzjoni fiskali limitata għar-rebħ minn lotteriji u logħob tal-ażżard organizzati minn ċerti korpi u entitajiet nazzjonali)
   2009/C 282/17
   Lingwa tal-kawża: L-Ispanjol
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: R. Lyal u L. Lozano Palacios, aġenti)
   
      Konvenuta: Ir-Renju ta’ Spanja (rappreżentant: F. Díez Moreno, aġent)
   
      Suġġett
   
   Nuqqas ta’ Stat li jwettaq obbligu — Ksur tal-Artikoli 49 KE u 36 ŻEE — Leġiżlazzjoni nazzjonali li bis-saħħa tagħha l-ammonti mirbuħa fl-lotteriji u logħob tal-ażżard organizzat barra mill-pajjiż huma suġġetti għat-taxxa fuq id-dħul, filwaqt li dawk organizzati fi Spanja mhumiex.
   
      Dispożittiv
   
   
               (1)
            
            
               Billi żamm fis-seħħ leġiżlazzjoni fiskali li teżenta r-rebħ magħmul minn parteċipazzjoni f’lotteriji, f’logħob u f’imħatri organizzati fir-Renju ta’ Spanja minn ċerti korpi pubbliċi u entitajiet stabbiliti f’dan l-Istat Membru u li jeżerċitaw attivitajiet ta’ natura soċjali jew ta’ assistenza mingħajr skop ta’ lukru, mingħajr ma din l-istess eżenzjoni tingħata lir-rebħ li ġej minn lotteriji, logħob u mħatri organizzati mill-korpi u mill-entitajiet stabbiliti fi Stat Membru ieħor tal-Unjoni Ewropea jew taż-Żona Ekonomika Ewropea u li jeżerċita attivitajiet tal-istess tip, ir-Renju ta’ Spanja naqas milli jwettaq l-obbligi tiegħu taħt l-Artikoli 49 KE u 36 tal-Ftehim fuq iż-Żona Ekonomika Ewropea, tat-2 ta’ Mejju 1992.
            
         
               (2)
            
            
               Il-kumplament tar-rikors huwa miċħud.
            
         
               (3)
            
            
               Il-Kummissjoni tal-Komunitajiet Ewropej u r-Renju ta’ Spanja għandhom ibatu l-ispejjeż tagħhom.
            
         
      (1)  ĠU C 142, 07.06.2008